

**Ogranak Matice hrvatske u Slavonskom Brodu**

|  |  |  |  |
| --- | --- | --- | --- |
| **logoNOVI**OBRAZUJEMO(ZA)BUDUĆNOST |  | **Sveučilište Josipa Jurja Strossmayera u Osijeku****FAKULTET ZA ODGOJNE I OBRAZOVNE ZNANOSTI** |  |

Ravnateljima, učiteljima i nastavnicima hrvatskog jezika i književnosti

od 4. do 8. razreda

**P O Z I V**

na Državni literarni susret učenika osnovnih škola Republike Hrvatske

 i na natječaj za

**najbolju hrvatsku dječju bajku**

u sastavu Dječjih svečanosti

*U svijetu bajki Ivane Brlić-Mažuranić* 2018.

u Slavonskome Brodu

Ovogodišnje teme natječaja su:

***Kako se Jaglenac zaljubio na fejsu***

***Zmaj Ognjeni i čudesni svijet interneta***

***Povratak Vila Zatočnica s Kitež-planine***

Oslonjene na bajku *Bratac Jaglenac i sestrica Rutvica* Ivane Brlić-Mažuranić teme nastoje približiti dva svijeta, svijet medija u kojem današnja djeca žive i svijet čarolija i mašte davno satkan na mitološkoj podlozi u Ivaninoj spisateljskoj radionici. U poigravanju likovima i fabulom moguće je otvoriti nove čarobne prostore dječjega stvaralaštva.

Literarnu temu možete obraditi u prozi, ali i u stihu.

Zasadi na kojima se svijet Ivane Brlić-Mažuranić suprotstavlja današnjoj životnoj stvarnosti jesu dobrota koju čovjek donosi sobom u život, plemenitost, vjera u bolje, ljubav, hrabrost i istina koje prožimaju sve njezine priče. Upravo te vrijednosti, u svakodnevnom životu ili mašti, daju djeci prigodu da oslobode svoju maštu i kreativnost, da riječima izraze emocije potaknute razgovorom ili čitanjem.

Nadamo se da ćete svojim djelovanjem potaknuti učenike na sudjelovanje u natječaju i time dati doprinos svečanosti pisane riječi utemeljene na Ivaninom naslijeđu.

Lijepo molimo da se zainteresirani učitelji drže zadanih okvira:

**1.** **Jedna škola treba poslati JEDAN reprezentativan rad na zadanu temu.**

**2. Poslani rad ne bi trebao biti veći od 2 kartice teksta.**

**3. Molimo slati lektorirane radove.**

**4. Molimo sve mentore da uz odabrani rad popune poslanu prijavnicu. Preporučujemo slanje rada i prijavnice u digitalnom obliku (Word)**

**5. Ako rad pojedine škole bude odabran za predstavljanje, potrebno je pripremiti autora za čitanje na susretu u Slavonskom Brodu.**

**6. Odabrane radove predstavljaju autori i njihovi mentori na dodjeli nagrada u Slavonskom Brodu 16. travnja u 13.30 u Gradskoj knjižnici Slavonski Brod.**

**7. Nagrađeni učenik i njegov mentor bi trebali u kratkom roku obavijestiti organizatore dolaze li na dodjelu nagrada.**

Rezultati natječaja bit će objavljeni na stranicama [www.usvijetubajki.org](http://www.usvijetubajki.org)

Rok za slanje radova je **9. travnja 2018.**

Odabir najuspješnijih radova izvršit će **Prosudbeno povjerenstvo** u sastavu:

dr. sc. Jasna Ažman, Ogranak Matice hrvatske u Slavonskome Brodu

Željka Horvat Vukelja, dječja književnica

Josip Prudeus, književnik

Darija Klaričić-Veg, prof OŠ „dr. Franjo Tuđman“, Beli Manastir

doc.dr.sc. Irena Krumes, Fakultet za odgojne i obrazovne znanosti, Osijek

Najuspješniji radovi (3), koji će se držati zadane teme, bit će nagrađeni na upriličenoj svečanosti u Slavonskom Brodu.

Nagrađeni učenici i mentori imaju pravo na potvrdnice o sudjelovanju, ručak i ulaznice za dječju predstavu u *Kazališno-koncertnoj dvorani „Ivana Brlić-Mažuranić“* u Slavonskome Brodu.

Sve radove slati u omotnici na adresu:

**Trg Stjepana Miletića 12**

**(za Natječaj)**

**35000 SLAVONSKI BROD**

**Hrvatska**

ili e-poštom: maticasb@gmail.com

Predsjednica Prosudbenog povjerenstva Predsjednik Ogranka Matice hrvatske u Slavonskom Brodu

doc. dr. sc. Irena Krumes mr. sc. Ivan Medved